पाएं अपने शहर की ताज़ा ख़बरें और फ्री ई-पेपरडाउनलोड करें
देवरी-खिजुरी मुख्य मार्ग पर देवरी थाना क्षेत्र के केरीडीह गांव के पास मंगलवार अहले सुबह स्विप्ट डिजायर कार और बाइक में जोरदार टक्कर हो गई। इस हादसे में बाइक पर सवार बाप व बेटे की मौत हो गई। टक्कर इतनी जोरदार थी कि दोनों वाहनों के परखच्चे उड़ गए। वहीं कार चालक सहित उसमें सवार लोग भागने में सफल रहे। हादसे में मृतक दोनों बाप व बेटे भेलवाघाटी थाना क्षेत्र के जेडोडीह गांव के रहने वाले थे। मृतक दुर्गा मुर्मू 45 वर्ष व उसका पुत्र चेतन मुर्मू 16 वर्ष है। घटना अहले सुबह होने के कारण घटना कैसे हुई यह किसी को जानकारी नहीं है। बताया जाता है कि बाइक सवार दोनों बाप-बेटा ने हेलमेट नहीं पहनी थी। यदि हेलमेट होता तो शायद दोनों की जान बच जाती।
घटना की सूचना पाकर तत्काल देवरी पुलिस मौके पर पहुंचकर दोनों शव को कब्जे लेकर शव की शिनाख्त के लिए जुट गई थी। जिसके बाद काफी प्रयास के बाद दिन के दो बजे शव का शिनाख्त की गई। आसपास के लोगों से पूछताछ करने पर बताया कि बाइक सवार दोनों मृतक खिजुरी तरफ से देवरी की ओर जा रहे थे, वहीं कार देवरी की तरफ से खिजुरी की ओर जा रही थी। बताया कि दोनों वाहनों के टक्कर होने की आवाज सुनकर घर से बाहर निकले तो दोनों की मौत हो चुकी थी। वहीं स्विप्ट में दो व्यक्ति सवार थे जिसमें एक व्यक्ति को हल्की चोट आई है। घटना के बाद स्विप्ट पर सवार दोनों लोग भागने में सफल रहे। इसके पहले कार चालक अपनी कार को लेकर भागने का प्रयास किया लेकिन स्विप्ट का अगला चक्का ब्लास्ट हो जाने के वजह व गड्ढे में फंस गया जिससे वह कार नहीं ले जा सके। बताया कि दोनों वाहनों की टक्कर इतनी जोरदार थी कि बाइक पर सवार दोनों युवकों को स्विप्ट ने लगभग पचास मीटर घसीटते हुए ले गया और खुद सड़क किनारे एक गड्ढा में फंस गया। इधर घटना की सूचना मिलते ही परिजन दौड़े-दौड़े देवरी थाना पहुंच कर अपने शव की शिनाख्त की। बाप बेटा का शव एक साथ देखते परिजन दहाड़ मार कर रोने लगे। दोनों मृतक बाप बेटा कहां जा रहे थे परिजन कुछ भी नहीं बता पा रहे हैं।7 घंटे बाद हुई शव की शिनाख्त
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn